|  |
| --- |
| **PRAVIDLÁ**  **O PODMIENKACH SUBVENCOVANIA PREPRAVY ŽIAKOV STREDNÝCH ŠKÔL V AUTONÓMNEJ POKRAJINE VOJVODINE**  *(Úradný vestník APV číslo 6/2017 a 7/2018)* |
|
|

**Článok 1**

Týmito pravidlami sa určuje spôsob, podmienky a kritériá prideľovania rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej len: pokrajinský sekretariát) obciam a mestám na území Autonómnej pokrajiny Vojvodiny s cieľom subvencovania prepravy žiakov stredných škôl v medzimestskej doprave v Autonómnej pokrajine Vojvodine.

**Článok 2**

Medzimestská doprava v zmysle týchto pravidiel znamená medzimestskú, prímestskú a miestnu dopravu.

Medzimestská alebo medzimiestna preprava v zmysle týchto pravidiel znamená prepravu žiakov stredných škôl medzi sídlami dvoch obcí alebo miest.

Primestská alebo lokálna preprava v zmysle týchto pravidiel znamená prepravu žiakov stredných škôl medzi dvoma sídlami na území obce alebo mesta.

**Článok 3**

Finančné prostriedky na účely uvedené v článku 1 týchto pravidiel sa príjemcom prideľujú v súlade s finančnými prostriedkami, ktoré sú k dispozícii v rozpočte Autonómnej pokrajiny Vojvodiny, a to v samostatnom oddiele pokrajinského sekretariátu.

**Článok 4**

Na účely týchto pravidiel príjemcami, ktorí majú nárok na účasť na rozdeľovaní finančných prostriedkov, sú obce a mestá na území Autonómnej pokrajiny Vojvodiny.

**Článok 5**

Prostriedky sú určené na financovanie alebo spolufinancovanie prepravy tých žiakov stredných škôl v medzimestskej preprave, ktorí každodenne cestujú z miesta pobytu do školy a späť.

**Článok 6**

Prostriedky sa prideľujú súbehom (ďalej len: súbeh), ktorý sa vyhlasuje v súlade s finančným plánom pokrajinského sekretariátu a uznesením o rozpočte Autonómnej pokrajiny Vojvodiny.

Časť prostriedkov pokrajinský tajomník vzdelávania, predpisov, správy a národnostných menšín – národnostných spoločenstiev (ďalej len: pokrajinský tajomník) môže prideliť príjemcom bez vypísania súbehu v prípade núdzových a nepredvídaných situácií v súlade s uznesením o rozpočte Autonómnej pokrajiny Vojvodiny.

**Článok 7**

Prihláška na súbeh sa podáva písomne na jednotnom tlačive zverejnenom na webovej stránke pokrajinského sekretariátu, ktorý obsahuje stručný popis účelu, počet žiakov – cestujúcich v medzimestskej doprave, celkovú hodnotu náhrady na prepravu, sumu finančných prostriedkov požadovaných od pokrajinského sekretariátu, sumu od obecného/mestského rozpočtu, výšku subvencovaných prostriedkov na žiaka mesačne.

Dokumentáciu predloženú s prihláškou na súbeh predpíše pokrajinský sekretariát.

**Článok 8**

Pokrajinský tajomník zriaďuje Komisiu na uskutočnenie súbehu na subvencovanie prepravy žiakov stredných škôl v Autonómnej pokrajine Vojvodine (ďalej len: komisia).

Komisia posudzuje predložené prihlášky na súbeh.

Komisia určuje splnenie predpísaných podmienok v súbehu.

Po preskúmaní predložených žiadostí komisia predloží odôvodnený návrh na pridelenie finančných prostriedkov a odovzdá ho pokrajinskému tajomníkovi.

**Článok 9**

Pokrajinský tajomník posúdi návrh Komisie a rozhodnutím rozhodne o pridelení finančných prostriedkov príjemcom.

Rozhodnutie z odseku 1 tohto článku je konečné.

Rozhodnutie uvedené v odseku 1 tohto článku s tabuľkovým prehľadom obsahujúcim informácie o pridelení finančných prostriedkov sa uverejní na webovej stránke pokrajinského sekretariátu.

Pokrajinský sekretariát môže písomne oboznámiť žiadateľov s výsledkami súbehu.

**Článok 10**

Výška finančných prostriedkov na účely uvedené v článku 5 týchto pravidiel sa určuje na základe nasledujúcich kritérií:

1) počet žiakov stredných škôl z obce alebo mesta, ktorí dochádzajú denne z miesta bydliska do školy,

2) dráha cestovania,

3) stupeň rozvinutosti obce alebo mesta v Autonómnej pokrajine Vojvodine, ktorý je určený aktom vlády Srbskej republiky a

4) možnosť financovania z obecného/mestského rozpočtu.

**Článok 11**

Finančné prostriedky sa prideľujú príjemcom uvedeným v článku 4 týchto pravidiel na základe kritérií uvedených v článku 10 pravidiel.

Uplatnením kritérií v bodoch 1) a 2) určia používatelia celkové požadované finančné prostriedky na cestovné náklady žiakov za mesiac alebo rok, v tabuľke, ktorá je neoddeliteľnou súčasťou jednotného tlačiva prihlášky, ale náklady sa upravia uplatnením kritérií stanovených v bode 3) a 4).

Rozdelenie finančných prostriedkov sa uskutoční na základe percentuálneho podielu korigovaných súm požadovaných finančných prostriedkov vo vzťahu k celkovému požadovanému objemu finančných prostriedkov pre všetky obce a mestá na území Autonómnej pokrajiny Vojvodiny.

Kritérium podľa bodu 3) sa určuje na základe aktu vlády Srbskej republiky o stupni rozvoja obce alebo mesta. Podľa úrovne vývoja sú používatelia rozdelení do štyroch skupín:

• I. skupina – zahrnuje jednotky lokálnej samosprávy, ktorých úroveň rozvoja je nad republikovým priemerom,

• II. skupina – zahŕňa jednotky lokálnej samosprávy, ktorých úroveň rozvoja je v od 80% – 100% republikového priemeru,

• III. skupina – zahŕňa jednotky lokálnej samosprávy, ktorých úroveň rozvoja je od 60%–80% republikového priemeru a

• IV. skupina – zahŕňa jednotky miestnej samosprávy, ktorých úroveň rozvoja je pod 60% republikového priemeru.

Korekčné koeficienty pre užívateľov sa určujú každý rok v súlade s aktom vlády Srbskej republiky.

Kritérium v bode 4) sa určuje na základe predložených údajov od používateľov o pridelenej výške subvencovaných prostriedkov na žiaka z prostriedkov rozpočtu obce/mesta (bez rozpočtu AP Vojvodiny).

Korekčné koeficienty sa určia podľa výšky vyčlenených rozpočtových prostriedkov z obecného/mestského rozpočtu na žiaka, takže vyšší koeficient získajú obec/mesto, ktoré poskytnú viac finančných prostriedkov z vlastného rozpočtu na žiaka.

Ak príjemca nevyčerpá svoje vlastné prostriedky, ktoré uviedol v žiadosti za bežný rozpočtový rok, na účely uvedené v článku 1 týchto pravidiel, pri distribúcii prostriedkov na účely uvedené v článku 1 týchto pravidiel v nasledujúcom rozpočtovom roku má pokrajinský tajomník právo znížiť objem finančných prostriedkov.

**Článok 12**

Pridelené prostriedky na príjemcov podľa týchto pravidiel sa porovnávajú s požadovanými finančnými prostriedkami na základe súbehu. Príjemcom, ktorých požadovaná výška finančných prostriedkov je vyššia ako suma získaná na základe kritérií, sa pridelí suma určená na základe kritérií a používateľom, ktorých požadovaná suma je menšia ako suma určená na základe kritérií, sa pridelí požadovaná suma.

Nevyužité prostriedky sa prerozdeľujú príjemcom, ktorých pohľadávky presahujú pridelenú sumu.

Finančné prostriedky môžu byť pridelené jednému používateľovi až do požadovanej výšky.

**Článok 13**

Pokrajinský sekretariát preberá povinnosť prideľovať finančné prostriedky na základe zmluvy a v zmysle zákona, ktorým sa upravuje rozpočtový systém.

**Článok 14**

Používateľ je povinný použiť pridelené finančné prostriedky zákonným a účelovým spôsobom a nevyčerpané finančné prostriedky vrátiť do rozpočtu AP Vojvodiny.

Používateľ prostriedkov je povinný podať správu o používaní prostriedkov najneskôr za 15 (pätnásť) dní po lehote určenej na realizáciu účelu, na aký sú prostriedky pridelené, spolu so zodpovedajúcou dokumentáciou, ktorú overili zodpovedné osoby.

Používateľ je povinný vrátiť prijaté prostriedky do rozpočtu AP Vojvodiny, ak sa zistí, že prostriedky nie sú použité na realizáciu účelu, na ktorý boli pridelené.

Ak príjemca nepredloží správu uvedenú v odseku 2 tohto článku, stráca právo súťažiť o pridelenie finančných prostriedkov s novým programom alebo projektom.

V prípade pochybností o tom, že pridelené finančné prostriedky neboli účelovo použité, pokrajinský sekretariát začne konanie pred pokrajinským orgánom správy zodpovedným za kontrolu rozpočtu, aby kontrolovala účel a zákonné využitie finančných prostriedkov.

**Článok 15**

V deň nadobudnutia platnosti týchto pravidiel prestávajú platiť Pravidlá o podmienkach subvencovania prepravy žiakov stredných škôl v AP Vojvodine (Úradný vestník APV č. 39/15).

**Článok 16**

Tieto pravidlá nadobúdajú platnosť dňom uverejnenia v Úradnom vestníku Autonómnej pokrajiny Vojvodiny a uverejňujú sa aj na oficiálnej webovej stránke Pokrajinského sekretariátu vzdelávania, predpisov, správy a národnostných menšín – národnostných spoločenstiev.